 Ciidamo ka tirsan Dowladda Federaalka ayaa la geeyey goobo ku yaala Magaalada Muqdisho kuwaas oo u muuqda u diyaargarow dagaal, iyadoo Dowladduna ay dhowr jeer ku celcelisay in ay la dagaalami doonto kooxaha iyada ka soo horjeeda, sidoo kale Gobolada Dalka ayaa iyana waxaa ka jira abaabulo dagaal, waxayna kuwooda ugu badan ka socdaan gobolada Hiiraan, Galguduud, Bakool, Gedo iyo kuwo kale, iyadoo masuuliyiin ka tisan Xarakada Shabaabul Mujaahidiin ay sheegeen in ay iska difaaci doonaan cid kasta oo ku soo xadgudubta deegaanada ay gacanta ku hayaan, sidoo kale masuuliyiinta ka tirsan Dowladda Federaalka oo goboladaasi ku sugan ayaa waxay sheegeen in maalmaha soo socda ay dib ula wareegi doonaan goobihii horey ay ula wareegeen mucaaradka ka soo horjeeda Dowladda, isku wada duuboo xaalka Soomaaliya ayay Shacabku ka muujinayaan rajo beel, waxayna shacabku u muuqdaan kuwo ka daalay dagaalada doonayana in wixii khilaaf ah lagu xaliyo wada hadal iyo isafgarad. 